Adansonia za

vignette|Voan' ny Adansonia za
Ny Adansonia za dia karazan-javamaniry mamony ao amin' ny fianakaviana Bombacaceae araka ny fanasokajiana klasika, na ny ao amin' ny fianakaviana Malvaceae araka ny fanasokajiana filôjenetika. Ireto ny anarana iantsoana azy io amin' ny teny malagasy: bontana, bontona, boringy, bosy, bozo, bozy, fony, mboio, ringy, voajabo, za, zabo. Anarana ara-tsiansa iantsoana azy koa ny hoe Adansonia bozy. Mirefy 130 000 km² eo ho eo ny velaran-tany anirian' ity karazan-kazo ity any amin' ny ilany andrefan' i Madagasikara. Tandindonin-doza ity karazana zaha ity, izay tsy misy afa-tsy eto Madagasikara. Mampanahy ny fahaverezan' ny toeram-paniriany voajanahary.

 Toetoetrany 
vignette|259x259px|Adansonia za
Hazo manintsan-dravina sy matevim-batana ny Adansonia za, mirefy 10–40 m eo ho eo ny haavony ary 6 m eo ho eo ny savaivony. Manana loko volontany manopy mavo ny vatany sy ny sampany. Lehibe avy eo amin' ny fotony ary mihakely mankany an-tampony ny vatan' ity hazo ity.

 Jereo koa 

 Adansonia
 Alan' i Ranobe